《禁林讌会之什》
宋代·梁周翰

宝书惊绝耀天章，飞白亲题赐玉堂。
瑞彩上腾流素月，朗河下注映丹墙。
鹤盘吴屿双翎健，鹊雇雕陵巨翼长。
游雾半收悬组练，轻云斜拂驻鸾皇。
墨池并犹三奇宝，翠琰俱生五色光。
陪讌禁林知有幸，叩头遥祝万年觞。

作者简介：（929—1009）宋郑州管城人，字元褒。后周太祖广顺二年进士。宋初，为秘书郎，直史馆，擢右拾遗。善属文，与柳开等开宋代古文运动之先声。太宗淳化五年，兼起居郎，创起居注每月先呈皇帝、后付史馆之例。真宗时历知制诰、翰林学士，官终工部侍郎。有《续因话录》及文集。